Tariq Aziz (til venstre) og Vladimir Putin (til høyre) år 2000.
**Tariq Aziz** (arabisk: طارق عزيز‎; *Ṭāriq ʿAzīz*; syriansk: ܜܪܩ ܥܙܝܙ, født 28. april 1936 i Mosul i Irak, død 5. juni 2015 i an-Nasiriyya) var utenriksminister i Irak og viseministerpresident. Han var som kaldeisk-katolsk det eneste kristne medlem av Saddam Husseins styre i Irak. Han var en av Saddam Husseins mest fortrolige medarbeidere, de var sammen i Baathpartiet fra 1950-årene, da partiet ennå var forbudt. Han ble innsatt som utenriksminister i 1983 og ble på begynnelsen av 1990-tallet kjent som regimets ansikt utad.

Liv og virke
------------

### Bakgrunn

Aziz ble født som Mikhail Yuhanna i en kaldeisk-katolsk familie som stammet fra småbyen Tel Keppe ved Mosul. Hans far var kelner.

Han studerte ved Universitetet i Bagdads filosofiske fakultet, og fikk i 1958 bachelorgrad i engelsk språk og litteratur. I studietiden ble han kjent med Saddam Hussein. For karrieren var det nyttig for ham at han ikke var særlig religiøs og i stedet definerte seg som sekulær araber. Derfor la han også av seg sitt kristelige navn.

### Karriere

Aziz ble etter Abd al-Karim Qasims revolusjon i 1958 sjefredaktør for avisen *Al-Jumhurija* (*Republikken*). Etter at Baathpartiet i 1963 mistet sin maktdeltakelse dro han i eksil til Syria. Der arbeoidet han i den offisielle partipresse.

Etter en palassrevolusjon innen det syriske Baath-parti ble han fengslet i 1966, ettersom han car avvisende overfor de militære kuppmakerne. Etter at Baath-partiet kom til makt i Irak i 1968 vendte Azis tilbake til hjemlandet. Han overtok ledelsen av regimets sentralorgan *Al-Thauwra* (*Revolusjonen*) og ble Baath-partiets visesjef.

Han ble informasjonsminister i 1974, og i 1977 ble han medlem av det revolusjonære kommandoråd.

Saddam Hussein utnevnte i 1979 Aziz til en av de tre viseministerpresidenter. I 1980 ble han av en iraner tilknyttet det sjiittiske Dawa-partiet utsatt for et håndgranatattentat i Bagdad, men ble bare lettere såret. I 1983, under Irak-Iran krigen, ble han utnevnt til utenriksminister.

Det var gunstig for Aziz at kan kunne knytte an til landets kristne minoritet - ettersom dette var en ytterst svak gruppe skar han klar av Saddam Husseins paranoia som stadig var på vakt mot at underordnede i maktposisjoner kunne nyttiggjøre seg de mektige stammeallianser som de muslimske irakere gjerne kunne tenkes å være tilordnet. Aziz hadde på grunn av sin bakgrunn ingen gruppe i ryggen som kunne utgjøre en seriøs trussel mot presidentens styre.

Aziz stod selv ikke bak noen av de repressive og grusomme undertrykkelsestiltak som preget Saddams herredømme. Men han rettferdiggjorde ikke desto mindre regimets tiltak i offentligheten.

Utenriksposten forlot han i 1991 og ble avløst av Ahmad Hussein al-Khudayir, men fortsatte som viseministerpresident helt til 2003, da Saddam Husseins styre falt etter Invasjonen av Irak. I denne periode ble han mest kjent som Iraks ansikt utad. En tid gikk det rykter om at han var blitt drept. Han avkreftet disse ved å innkalle til pressekonferanse.

### Etter Saddam Husseins fall

Siden overga han seg selv til amerikanerne og ble 24. april 2003 ble satt i Camp Cropper, et fengsel i Bagdad.

Han blev i mars 2009 idømt en fengselsstraff på 15 år for forbrytelser mot menneskeheten som følge av sin involvering i henrettelsen av 15 irakiske handelsfolk i 1992. Senere i 2009 ble Aziz av den irakiske høyesterett idømt en fengselsstraff på ytterligere syv år for forfølgelse og tvangsforflytning av kurdere i den nordlige del av Irak

Den 26. oktober 2010 ble han dømt til døden av det irakiske rettsvesen. Den 29. november 2010 ble han dessuten, i en annen rettssak, dømt til ti års fengsel for å ha spilt en rolle under Hussein-regimets forbrytelser mot kurderne.

Han døde av hjerteinfarkt den 5. juni 2015 mens han sonet i et fengsel i an-Nasiriyya sør i landet.

Referanser
----------

1. 1 2   Encyclopædia Britannica Online, Encyclopædia Britannica Online-ID biography/Tariq-Aziz, besøkt 9. oktober 2017[Hentet fra Wikidata]
2. 1 2   Munzinger Personen, oppført som Tarik Aziz, Munzinger IBA 00000017012, besøkt 9. oktober 2017[Hentet fra Wikidata]
3. 1 2   Autorités BnF, oppført som Tarik Aziz, BNF-ID 12058601d[Hentet fra Wikidata]
4. 1 2   Find a Grave, Find a Grave 147480326, besøkt 9. oktober 2017[Hentet fra Wikidata]
5. ↑  Munzinger: Tarik Aziz, 30. november 2010
6. ↑  Edmund E. Gareeb: *Historical Dictionary of Iraq.* Oxford 2004, S. s1.
7. ↑  Efraim Karsh: *The Iran-Iraq War 1980 - 1988*, Oxford, 2002 S. 13f
8. ↑  Efraim Karsh, Inari Rautsi: Saddam Hussein - A political biography, New York, 1991, s. 114, 119, 139, 145-148, 186f, 211, 232-237, 240-242, 26of, 265, 269
9. ↑  *Tariq Aziz guilty of Iraq murders*, BBC News, 11.03.09
10. ↑  *Former Iraqi Official Gets 7 Years for Expelling Kurds* voanews.com, 02.08.09
11. ↑  Saddam aide Aziz convicted in Kurdish case: in Reuters vom 29. November 2010
12. ↑  Asis zusätzlich zu zehn Jahren Haft verurteilt i: RP Online av 29. november 2010
13. ↑  Tariq Aziz Sentenced to 10 Years in Prison Over Fourth Set of Iraq Charges in: Bloomberg vom 29. November 2010
14. ↑  Tariq Aziz given additional 10-year jail term for persecution of Shia Kurds i: The Guardian av 29. november 2010
15. ↑  Iraqi Court Sentences Tariq Aziz to 10 Years for Saddam-Era Crimes Against Shiite Kurds i: Fox News av 29. november 2010

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** Encyclopædia Universalis **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** Munzinger (iba)
 |